Alanis Morissettová

Alanis Nadine Morissettová, známa ako Alanis Morissettová (neprechýlene Alanis Nadine Morissette; * 1. jún 1974, Ottawa, Ontário, Kanada), je kanadsko-americká speváčka-skladateľka, hudobníčka, producentka i autorka piesní. Je tiež multiinštrumentalistkou: ovláda hru na gitare, fúkacej harmonike, flaute či piane. Príležitostne účinkuje aj ako herečka.

Morissettová začala svoju kariéru v Kanade, kde vydala dva albumy, preslávila sa však až svojím americkým debutom Jagged Little Pill, ktorý sa stal k roku 1995 najpredávanejším ženským albumom v Spojených štátoch a celosvetovo najpredávanejším albumom: predalo sa z neho 30 miliónov kópií.Independent.co.uk Prístup: 13.03.2010 Úspech mal aj jej nasledujúci album Supposed Former Infatuation Junkie, pričom na ďalších sa Morissettová zhostila aj úlohy producentky.

Morissettová získala v priebehu svojej kariéry dvanásť Juno Awards a sedem Grammy Awards. Celosvetovo predala viac ako 60 miliónov albumov.

 Detstvo a mladosť 
Alanis Morissettová sa narodila v Ottawe, v kanadskej provincii Ontario do katolícky založenej rodiny. Jej matka Georgia Mary Ann (rodená Feuerstein) je učiteľkou s maďarskými koreňmi, otec, francúzsky Kanaďan Alan Richard Morissette, pracuje ako riaditeľ strednej školy. Morissette má brata Wadea, ktorý je jej dvojčaťom a staršieho brata Chada.

Už na základnej škole ju označovali za talentované dieťa, na základe čoho navštevovala študijný program St. Elizabeth's PGL, ktorý bol určený práve týmto deťom. Navštevovala tiež strednú školu Immaculata a Glebe Collegiate Institute v Ottawe, aj napriek tomu, že sa aj naďalej pokúšala o kariéru v umení. 

 Hudobné začiatky 
Morissettová sa hudbe začala venovať vo veku šiestich rokov hrou na klavír. Roku 1984 napísala prvú skladbu „Fate Stay with Me“ (Osud ostaň so mnou), ktorú poslala lokálnej folkovej speváčke Lindsay Morgan. Tá si následne vzala Morissettovú pod ochranné krídla ako svoju chránenkyňu.Transcript: Profiles of Alanis Morissette, Margaret Cho. CNN People in the News. 4. január, 2003. Spolu našli aj nahrávacie vydavateľstvo, ktorý vydalo skladbu v malom náklade ako singel. Skladba však získala aj krátky vysielací čas. 

V roku 1986 sa začala pravidelne objavovať v show You Can’t Do That on Television televíznych sietí CTV/Nickelodeon. V roku 1987 sa zúčastnila úvodného ročníka amatérskej súťaže Rising Star Talent Competition (Súťaž vychádzajúcich talentov) v Toronte, ktorá bola súčasťou podujatia s názvom Canadian National Exhibition (Kanadská národná expozícia).

Zúčastnila sa tiež newyorského konkurzu, ktorý ju posunul do americkej televíznej show Star Search (Pátranie po hviezdach). V súťaži, ktorá sa odohrávala v Los Angeles, vystupovala pod umeleckým menom Alanis Nadine, pozostávajúcim z jej prvého a druhého krstného mena, ale vypadla po prvom kole. V roku 1988 však uzavrela obchod s talentovou agentúrou MCA Publishing, ktorá jej pomohla s financovaním nahrávania prostredníctvom jednej zo svojich pridružených pobočiek.Kawashima, Dale. Great Publishing Story: John Alexander & Alanis Morissette. Songwriter Universe Magazine. 11. júna 2010.

 Diskografia 
 1991: Alanis
 1992: Now Is the Time
 1995: Jagged Little Pill
 1996: Space Cakes
 1998: Supposed Former Infatuation Junkie
 1999: MTV Unplugged
 2002: Under Rug Swept
 2002: Feast On Scraps
 2004: So-Called Chaos
 2008: Flavors of Entanglement
 2012: Havoc and Bright Lights

 Poznámky 

 Referencie 

 Iné projekty 

 Externé odkazy 
 Oficiálna stránka speváčky 


Kategória:Kanadské speváčky elektronickej hudby
Kategória:Kanadské popové speváčky
Kategória:Kanadské rockové speváčky
Kategória:Kanadskí popoví gitaristi
Kategória:Kanadskí rockoví gitaristi
Kategória:Kanadskí popoví klaviristi
Kategória:Kanadskí rockoví klaviristi
Kategória:Kanadskí flautisti
Kategória:Kanadskí speváci-skladatelia
Kategória:Kanadskí skladatelia modernej hudby
Kategória:Kanadskí vegetariáni
Kategória:Speváčky elektronickej hudby USA
Kategória:Popové speváčky USA
Kategória:Rockové speváčky USA
Kategória:Popoví gitaristi USA
Kategória:Rockoví gitaristi USA
Kategória:Popoví klaviristi USA
Kategória:Rockoví klaviristi USA
Kategória:Flautisti USA
Kategória:Speváci-skladatelia USA
Kategória:Skladatelia modernej hudby USA
Kategória:Vegetariáni USA
Kategória:Gitaristky
Kategória:Držitelia ceny Grammy
Kategória:Dvojčatá
Kategória:Osobnosti USA kanadského pôvodu
Kategória:Osobnosti z Ottawy
Kategória:Interpreti MCA Records
Kategória:Naturalizované osobnosti USA